Predkladacia správa

Uznesením vlády Slovenskej republiky č. 525 z 22. 5. 2002 vláda Slovenskej republiky schválila návrh na finančné zabezpečenie mimoriadnej zvýšenej činnosti štátnych orgánov súvisiacej s preverovaním činnosti obchodných spoločností bez licencií. 

V súvislosti s uvedeným Ministerstvo financií Slovenskej republiky listom               č. 10820/2002-44 z 31. 5. 2002 vykonalo rozpočtové opatrenia, ktorými podľa § 13 zákona č. 303/1995 Z. z. o rozpočtových pravidlách v znení neskorších predpisov povolilo pre rok 2002 prekročenie limitu výdavkov  o celkovú sumu 77 373 tis. Sk, z toho pre jednotlivé kapitoly takto:

-	Ministerstvo spravodlivosti SR		....................................	11 473 tis. Sk,
-	Ministerstvo vnútra SR			....................................	60 900 tis. Sk,
-	Generálna prokuratúra SR		....................................	  5 000 tis. Sk

V zmysle bodu B.5. uznesenia vlády Slovenskej republiky č. 525/2002 k návrhu na finančné zabezpečenie mimoriadne zvýšenej činnosti štátnych orgánov súvisiacej s preverovaním činnosti obchodných spoločností bez licencií predkladá minister spravodlivosti SR, minister vnútra SR a generálny prokurátor vlády SR spoločnú správu o použití účelových prostriedkov štátneho rozpočtu na rok 2002 určených podľa bodu B.3. tohto uznesenia vlády SR. 

Spracovateľ tohto materiálu Ministerstvo spravodlivosti SR použilo podklady, ktoré mu boli doručené z Ministerstva vnútra SR a Generálnej prokuratúry SR. 

Z predloženého materiálu nevyplývajú dôsledky na štátny rozpočet, ostatné verejné rozpočty, ani na zamestnanosť a životné prostredie. V zmysle čl. 10, bod 6 písm. a) Smernice na prípravu a predkladanie materiálov na rokovanie vlády SR správa neprešla medzirezortným pripomienkovým konaním, pretože nezasahuje do pôsobnosti iných rezortov a uvedené údaje nie je možné meniť. Materiál nie je potrebné prerokovať Radou hospodárskej a sociálnej dohody a poradnými orgánmi vlády Slovenskej republiky.